Berlingske Tidende, 1789-03-02
Af en Skrivelse fra Warschau, den 11te Februarii. Jeg troer, at Meddelelsen af følgende authentiske Skrivelse fra en Officeer ved General Kaminskous Corps, hvori han giver en omstændig Efterretning om det bekiendte Nederlag paa et Tyrkisk Tartarisk Corps af 3000 Mand, skal være Dem ikke ubehagelig, da den indeholder Omstændigheder, som ikke findes i Hofberetningen, og Sagen er vigtigere, end man i Begyndelsen endog vel fra den Russiske Side selv troede. - Dagen for denne Tildragelse, heder det i Brevet, vare 3000 Tyrker marcherte ud af Bender for at støde til den Tyrkisk-Tartariske Corps, i den Hensigt, at angribe efter trende Dages Forløb General Kaminskov, som Fienden vidste at have kun 500 Mand hos sig paa det Sted, hvor han opholdte sig. Men da denne General fik Underrretning om Tyrkernes Hensigt, og ville komme dem i Forkiøbet ; saa bekiendtgjorde han for sine Folk, at han vilde give dem en anseelig Belønning, som kunde bringe ham en Tyrk, at hvilken han kunde faae Fiendernes sande Antal og Stilling, at vide. Tre Grenaderer tilbøde sig til dette Foretagende. Man gav dem gode Heste, med hvilke de begave sig paa Veien, og ind i en Skov, som skilte Russerne fra Tyrkerne og ved hvis Udgang disse havde deres Cantonnerings=Qvarterer i de Moldaniske Landsbyer. J Skoven traf de tvende MoldauiskBønder, som bragte Brænde til Tyrkernes Hovedqvarteer i Salkuda, hvilke de bemægtigede sig tilligemed deres Vogne. Tvende af Grenadererne iførte sig derpaa Bøndernes Klæder lod den tredie blive paa et afsides Sted ved Hestene, og begav sig saaledes forklædte ind i Landsbyen. De vare saa lykkelige at faae fat paa en Tyrkisk Agha, som allene kom ud af en Bondehytte. Paa denne tilstoppede de Munden, stak ham bunden i en Sæk, som de havde hos sig, begave sig tilbage, til deres Kammerat, som var ved Hestene, og rede tilbage med deres Fange til Generalen. Man tvang Aghaen til at bekiende, hvad man vilde vide af ham. Generalen trækkede herpaa 2400 Mand Infanterie og 600 Cosatter til sig, tiltraadde med samme og 5 Kanoner, af hvilke han dog ikke betiente sig, Marchen og angreb Tyrkerne og Tartarerne, som laae adspredte i Bøndebytterne i to eller tre Landsbyer. De bleve lykkeligen overfaldne, man trængede ind paa dem med Bajonetter og Lantser, og de toge Flugten, alt hvad de kunde, til Egnen af Akierman, efterat de havde efterladt sig henimod 800 Mand paa Pladsen. Men førend de kom derhen, døde over 20000 af Kulde og Udmattelse, hvilket man slutter af det Antal Heste, som kom tilbage til Saltuha og sammestæds bleve gjorte til Bytte tilligemed 4000 Oxer og endnu flere Faar. Een Pacha og 150 Mand saavel Officerer, som Soldater ere tagne til Fanger, og 1 Sultan, 1 Chans Søn, af de tre, som vare tilstæde ved denne Tildragelse, en bleven dræbt. Hos Pachaen har en Oberste ved Kosakkerne fundet 18000 Ducater. Generalen lod herpaa alle Landsbyerne der i Egnen stikke i Brand, og afskar Bender al Tyrkisk Bistand fra denne Side af, saa at Besætningen i denne Fæstning er ved Forliset af 3000 Mand, som forløde samme, og ikke kom ind igien, bleven meget svækket, og ikke skal kunne giøre lang Modstand, naar man, som man har i Sinde, angriber den for Alvor.